ওপার বাংলার শিবগঞ্জ জেলায় এই মিষ্টির নামে আস্ত একটা জনপদ আছে। নাম কানসাট। পরিচিত চমচম যেমন হয়, অনেকটা তেমনই। সেই কথা পরে আসব। একটু অতীতের কথা বলি। মহেন্দ্রনাথ সাহা তখন শিবগঞ্জের মস্ত মিষ্টি ব্যবসায়ী। বাবার শেখানো পথে এপার বাংলার মালদহে এসে কানসাটের যাত্রা শুরু করেন বিজয় কুমার সাহা। মিষ্টির নাম দিয়ে দোকানের নাম রাখার ভাবনা তাঁরই। সেই ভাবনাকে এগিয়ে নিয়ে যাচ্ছেন তাঁর দুই পুত্র বিশ্বজিৎ আর জয়দেব।